als_Latn dik_Latn sag_Latn
Trajneri i Real Madridit, Carlo Ancelotti, në prag të ndeshjes së kthimit me Schalken për fazën e 1/8 të Ligës së Kampionëve, ka pranuar se është duke menduar më shumë për sfidën e fundjavës me Barcelonën. Kjo për faktin se kualifikimi në çerekfinale është pothuajse i sigurt, pasi e madrilenët e kanë fituar sfidën e parë me rezultatin 6:1.
“Do të bëjmë disa ndryshime përballë Schalkes pasi në fundjavën që lamë pas, zhvilluam një takim me intensitet të lartë, që na mori shumë energji. Madje kemi udhëtuar shumë dhe nuk kemi pushuar aspak. Disa futbollistë janë të lodhur prandaj këtë të martë do të ketë ndryshime në formacion. Për t’ju shuar kureshtjen po ju them që në sulm do të luajnë Jese, Morata e Ronaldo”, ka theksuar Ancelotti.
Tutje ai nuk ngurroi të flasë edhe për “El Clasicon” që zhvillohet në fundjavë.
“Gjithmonë kam menduar që Barcelona është një skuadër shumë e fortë. Dhe këtë gjë e mendon e gjithë bota. Është e vërtetë që ata kanë pasur disa vështirësi por tashmë e kanë marrë plotësisht veten. Ndeshja e kësaj të diele do të jetë shumë e ekuilibruar”, ka shtuar Ancelotti.
Sa i përket Karim Benzemas, trajneri italian konfirmoi mungesën e tij ndaj Schalkes.
“Benzema nuk mund të luajë dot ndaj Schalkes, por ne kemi besim se mund ta rikuperojmë për ndeshjen me Barcelonën”, ka nënvizuar italiani.
Pyetjes së gazetarëve se cili garë është më e vështirë për t’u fituar Ancelotti ju përgjigj: “Në këtë moment mendoj se në La Liga kemi një epërsi të vogël, epërsi të cilën nuk e kemi as në Kupën e Mbretit e as në Ligën e Kampionëve”.
als_Latn als_Latn als_Latn als_Latn als_Latn als_Latn als_Latn